ད་དོན་ཞི་གྲོས་དང་དེའི་སྔ་རྗེས་ཀྱི་
གནས་ཚུལ་སྐོར།
ཕུན་ཚོགས་དབང་རྒྱལ།
1949 ལོའི་ཟླ་ 10 ཚེས་ 1 ཉིན་ཀྲུང་དབྱང་མི་དམངས་སྲིད་གཞུང་དབུ་་་་
བརྙེས་པའི་ཁྱབ་བསྒྲགས་བྱས་པ་དེ་ནི་ཀྲུང་གོའི་གསར་བརྗེར་ཐོབ་པའི་དུས་་་་
རབས་དབྱེ་བའི་རླབས་ཆེན་གྱི་རྒྱལ་ཁ་ཞིག་ཡིན་པས་དེ་ནས་བཟུང་ཀྲུང་གོའི་མི་
དམངས་རྣམས་ཡར་ལངས་ཐུབ་པ་བྱུང་ཞིང་། ཀྲུའུ་ཞི་མའོ་ཙེ་ཏུང་གིས་གཟི་་
བརྗིད་ལྡན་པའི་ངང་“ ཀྲུང་གོའི་མི་དམངས་ལ་ད་ནས་བཟུང་རང་ཉིད་ཀྱིས་་་་་
ཀྲུང་དབྱང་སྲིད་གཞུང་བྱུང་བ་དང་སྲིད་གཞུང་འདི་ཉིད་ཀྱིས་ཐུན་མོང་རྩ་་་་་་
འཛིན་གཞིར་བཟུང་ཀྲུང་གོའི་མངའ་ཁོངས་སུ་མི་དམངས་དམངས་གཙོའི་སྲིད་
དབང་སྒེར་འཛིན་ལག་བསྟར་གྱིས་ཀྲུང་གོ་ཧྲིལ་པོར་བཅིངས་འགྲོལ་བཏང་སྟེ་
གོང་བུ་གཅིག་གྱུར་གྱི་རླབས་ཆེན་བྱ་གཞག་སྒྲུབ་རྒྱུ་རེད”ཅེས་ཁྱབ་བསྒྲགས་་་་་་
གནང་ཡོད།
1950 ལོར་ཀྲུང་གོ་མི་དམངས་བཅིངས་འགྲོལ་དམག་གིས་དོ་ཟླ་མེད་ཅིང་
གཞན་གྱིས་འགོག་ཤུགས་བྲལ་བའི་ངང་བོད་དང་ཐའེ་ཝན་ཕུད་ཀན་སུའུ་དང་།
མཚོ་སྔོན། སི་ཁྲོན། ཤིས་ཁམས། ཡུན་ནན་བཅས་ཀྱི་བོད་རིགས་ས་ཁུལ་ཚུད་
པའི་ཀྲུང་གོ་ཡོངས་ཀྱི་ཞིང་ཆེན་དང་ས་ཁུལ་ཆེས་མང་ཆེ་བ་བཅིངས་འགྲོལ་་་་་་
བཏང་བ་རེད། བོད་ལྗོངས་མགྱོགས་མྱུར་བཅིངས་འགྲོལ་བཏང་སྟེ་མེས་རྒྱལ་་
སྐམ་ས་ཆེན་པོ་གཅིག་གྱུར་ཡོང་ཆེད་བོད་ཀྱི་གནས་ཚུལ་དངོས་ལ་གཞིགས་ནས་
• 112.

ཀྲུང་དབྱང་མི་དམངས་སྲིད་གཞུང་གིས་བཅིངས་འགྲོལ་དམག་ལ་བོད་དུ་དཔུང་
སྐྱོད་བྱ་རྒྱུའི་བཀའ་རྒྱ་བཏང་བ་དང་དུས་མཚུངས་བོད་ས་གནས་སྲིད་གཞུང་ལ་
གྲོས་མོལ་བྱེད་མཁན་འཐུས་མི་པེ་ཅིན་དུ་གཏོང་དགོས་རྒྱུའི་བརྡ་ཐོ་གཅིག་མིན་
གཉིས་མིན་བཏང་སྟེ་བོད་ལྗོངས་འདི་ཉིད་ཞི་བའི་སྒོ་ནས་བཅིངས་འགྲོལ་་་་་་་་
གཏོང་རྒྱུའི་དགོངས་བཞེས་གནང་རུང་བཙན་རྒྱལ་རིང་ལུགས་ཀྱི་ངན་སྐུལ་འོག་
བོད་ཀྱི་དབང་འཛིན་ལས་ཁུངས་ཀྱིས་ཉན་འཇོག་ལྟ་ཅི། ཆབ་མདོ་ས་ཁུལ་དུ་་
བོད་དམག་ཕོན་ཆེན་བཏང་ནས་མི་དམངས་བཅིངས་འགྲོལ་དམག་གིས་བོད་་་
བཅིངས་འགྲོལ་གཏོང་རྒྱུར་བཀག་འགོག་བྱས་ཤིང་། གནས་བབ་འདི་ལྟ་བུའི་
འོག་བཅིངས་འགྲོལ་དམག་གིས་ 1950 ལོའི་ཟླ་ 10 ཚེས་ 6 ཉིན་ནས་འགོ་་་་་་་་་
བཙུགས་ཏེ་འགྲོ་ལམ་ཁ་ཤས་བརྒྱུད་འབྲི་ཆུ་བརྒལ་ནས་བོད་ཀྱི་ཤར་ཕྱོགས་ཆབ་
མདོ་ས་ཁུལ་བཅིངས་འགྲོལ་བཏང་བ་རེད།
1950 ལོའི་ཟླ་ 10 ཚེས་ 19 ཉིན་ཆབ་མདོ་བཅིངས་འགྲོལ་བཏང་བ་དང་་
དེ་རྗེས་ཝང་ཆི་མའེ་ཡིས་ཧྲུའུ་ཅི་གནང་བ་དང་ང་དང་ཧུའེ་དབྱི་རན་གཉིས་་་་་
ཀྱིས་ཧྲུའུ་ཅི་གཞོན་པ་བྱས་ཤིང་། ཁྲེན་ཅིན་པོ་དང་ཤ་ཀྲུང་ཡོན་རྣམ་གཉིས་་་་
ཀྱིས་ཨུ་ཡོན་གནང་བའི་ཀྲུང་གུང་བོད་ལས་དོན་ཨུ་ཡོན་ལྷན་ཁང་ཆབ་མདོ་ཡན་
ལག་ལས་དོན་ཨུ་ཡོན་ལྷན་ཁང་བཙུགས་པ་རེད། ཀྲུང་དབྱང་དང་ལྷོ་ནུབ་ཅུས་
ཀྱི་མཛུབ་སྟོན་ལྟར་ང་ཚོས་ནུས་ཤུགས་ཡོད་རྒུ་བཏོན་ནས་བོད་དོན་ཞི་གྲོས་ཡོང་
བའི་བརྩོན་ལེན་མུ་མཐུད་བྱས་པ་ཡིན།
སྟག་བྲག་ངག་དབང་གསུང་རབ་ཀྱིས་སྲིད་སྐྱོང་དགོངས་པ་ཞུས་ཏེ་ཏཱ་ལའི་
བླ་མ་སྐུ་ཕྲེང་བཅུ་བཞི་པ་བསྟན་འཛིན་རྒྱ་མཚོས་ལུགས་གཉིས་ཐུགས་འགན་་་་
ཡོངས་སུ་བཞེས་རྗེས་བཀའ་ཤག་གིས་ཀྲུང་དབྱང་མི་དམངས་སྲིད་གཞུང་དང་་
ཞི་གྲོས་གནང་རྒྱུའི་ཐག་གཅོད་དང་འབྲེལ་ཆབ་མདོར་ཡོད་པའི་ང་ཕོད་ངག་་་་
• 113.

དབང་འཇིགས་མེད་ཀྱིས་འཐུས་མི་གཙོ་བོ་གནང་རྒྱུ་གཏན་ལ་ཕབ་ཐོག དེ་་་་
མིན་སེར་སྐྱ་དཔོན་རིགས་རེ་མངགས་ཏེ་ཆབ་མདོ་ནས་པེ་ཅིན་ལ་བསྐྱོད་རྒྱུ་དང་།
དེ་རྗེས་སླར་ཡང་སེར་སྐྱའི་འཐུས་མི་རེ་འཕར་མ་བཏང་སྟེ་རྒྱ་གར་དང་ཤང་་་་་
ཀང་བརྒྱུད་དེ་པེ་ཅིན་དུ་བསྐྱོད་རྒྱུ་བྱས། གོང་གསལ་འགྲོ་ལམ་ཁག་གཉིས་ནས་
ཞི་གྲོས་འཐུས་མི་ཁྱོན་མི་ལྔ་ཡོང་བ་རེད།
1951 ལོའི་ཟླ་ 3 པའི་ཟླ་སྨད་དུ་ངས་ཀྲུང་དབྱང་ལྷོ་ནུབ་ཅུས་དང་ཀྲུང་་་་
གུང་བོད་ལས་དོན་ཨུ་ཡོན་ལྷན་ཁང་གི་བཀའ་སློབ་ལྟར་བོད་དོན་ཞི་གྲོས་འཐུས་
མི་ཚོགས་པ་པེ་ཅིན་དུ་བསྐྱོད་རྒྱུར་ཕེབས་རོགས་ཞུ་བའི་འགན་འ ཁྱེར་བ་ཡིན།
ཟླ་ 3 ཚེས་ 27 ཉིན་ང་ཚོ་ངོ་འཁོར་ཆབ་མདོ་ནས་རྡོག་ཐོན་གྱིས་པེ་ཅིན་ལ་་་་་་་
བསྐྱོད་ཅིང་། བོད་ཀྱི་འཐུས་མི་ཚོགས་པའི་འཐུས་མི་གཙོ་བོ་ནི་བཀའ་བློན་ང་
ཕོད་ངག་དབང་འཇིགས་མེད་ཡིན་པ་དང་འཐུས་མི་གཞན་གཉིས་པོ་ནི་སྣེ་་་་་
མགྲོན་ཐུབ་བསྟན་ལེགས་སྨོན་དང་བསམ་ཕོ་བསྟན་འཛིན་དོན་གྲུབ་ཡིན། ད་
དུང་མཉམ་བསྐྱོད་གྲས་སུ་ང་ཕོད་ཀྱི་སྐུ་ཟླ་དང་རྩེ་མགྲོན་རྒྱལ་མཚན་ཕུན་ཚོགས་
སོགས་ཡོད། སྐབས་དེར་ཁྲོན་བོད་གཞུང་ལམ་དཀར་མཛེས་བར་མ་གཏོགས་་
བཟོ་ཐུབ་མེད་སྟབས་ང་ཚོ་ངོ་འཁོར་རྟ་བཞོན་ནས་རི་མཐོ་གཡང་གཟར་བརྒལ་
བ་དང་ཁ་རླུང་འཚུབ་པོའི་ཁྲོད་དུ་བསྐྱོད་རྒྱུ་ལས་མ་འདས།
ཉིན་བཅུ་ལྷག་ཙམ་དཀའ་བ་སྤྱད་རྗེས་དེ་སྔའི་ཤིས་ཁམས་ཞིང་ཆེན་ཁོངས་
ཀྱི་དཀར་མཛེས་རྫོང་མཁར་དུ་འབྱོར་ཞིང་ཁུལ་དེ་ནི་བོད་དུ་དཔུང་འཇུག་བྱེད་
མཁན་གཙོ་ཤུགས་དམག་དཔུང་དམག་སྡེ་ཅུན་བཅོ་བརྒྱད་པའི་སྤྱི་ཁྱབ་བཀོད་་
འདོམས་པུའུ་ཡི་གནས་གཞི་ཡིན་པས་ང་ཚོ་དེར་འབྱོར་སྐབས་དམག་སྡེ་ཅུན་་་
བཅོ་བརྒྱད་པའི་དབུ་ཁྲིད་དང་ས་གནས་དེ་གའི་ཏང་སྲིད་དེ་བཞིན་ལས་རིགས་
ཁག་གི་འཐུས་མི་ཚོ་བཅས་ཀྱི་སྤྲོ་སེམས་འཁོལ་བའི་དགའ་བསུ་ཐོབ་པ་དང་་་་་་
• 114.

བྱམས་བརྩེ་ལྡན་པའི་སྣེ་ལེན་གནང་བྱུང་། བོད་ཀྱི་འཐུས་མི་ཚོས་གནས་ཚུལ་
དེ་རིགས་གཟིགས་རྗེས་དྲོ་སྐྱིད་བསམ་ཡུལ་ལས་འདས་པའི་བྱ་བ་ཞིག་ཏུ་བརྩིས་
ཀྱི་ཡོད་པ་རེད།
དཀར་མཛེས་ནས་རྡོག་ཐོན་བྱེད་སྐབས་བོད་ལས་དོན་ཨུ་ཡོན་ལྷན་ཁང་་་
གིས་ལས་དོན་ཨུ་ཡོན་ལྷན་ཁང་གི་གཞུང་ལས་ཁང་གི་ཀྲུའུ་རེན་བློ་མཐུན་ལུའུ་་
ཡུས་ཧུང་འཕར་མ་མངགས་ཏེ་ང་དང་མཉམ་དུ་འཐུས་མི་ཚོགས་པར་ཕེབས་་་་
རོགས་ཞུས། དེ་ནས་བཟུང་ང་ཚོ་གཞི་ནས་རླངས་འཁོར་ལ་སྡོད་རྒྱུ་བྱུང་།
དར་རྩེ་མདོ་དང་། ཡ་ཨན། ཁྲེན་ཏུའུ་བཅས་བརྒྱུད་ཁྲུང་ཆིང་ལ་འབྱོར་
ཞིང་། སྐབས་དེའི་ཁྲུང་ཆིང་ནི་ཏེང་ཞའོ་ཕིང་གིས་ཧྲུའུ་ཅི་གནང་བའི་ཀྲུང་་་་
དབྱང་ལྷོ་ནུབ་ཅུས་དང་། ལིའུ་པོ་ཁྲེན་གྱིས་ཀྲུའུ་ཞི་གནང་བའི་ལྷོ་ནུབ་དམག་
སྲིད་ཨུ་ཡོན་ལྷན་ཁང་། ཧོ་ལུང་གིས་སི་ལིང་ཡོན་གནང་བའི་ལྷོ་ནུབ་དམག་་་་
ཁུལ་སི་ལིང་པུའུ་བཅས་ཀྱི་གནས་ཡུལ་ཡིན་པ་དང་། ཡུན་ནན་དང་ཀུའེ་ཀྲོའུ།
སི་ཁྲོན། ཤིས་ཁམས། བོད་བཅས་ཞིང་ཆེན་དང་ས་ཁུལ་ལྔ་ལ་འགོ་ཁྲིད་བྱེད་་
པའི་ལྟེ་གནས་རེད།
ལོ་གཅིག་གི་གོང་ཁྲུང་ཆིང་བཅིངས་འགྲོལ་བཏང་མ་ཐག་ང་ལ་སྤྱི་ཁྱབ་སི་
ལིང་ཀྲུའུ་ཏེས་བཏང་གནང་བའི་གློག་འཕྲིན་ཞིག་འབྱོར་ཏེ་ང་ཚོས་བོད་སོགས་
ལ་ས་འོག་གི་ལས་ཀ་བྱས་པར་འཚམས་འདྲི་གནང་བ་མ་ཟད། འཕྲལ་དུ་ཁྲུང་
ཆིང་ལ་ཡོང་ནས་ལིའུ་པོ་ཁྲེན་སོགས་འགོ་ཁྲིད་ལ་ལས་དོན་སྙན་སེང་ཞུ་དགོས་་
པའི་བཀའ་ཕབ་བྱུང་། དེར་བརྟེན་ངས་བཅིངས་འགྲོལ་གཏོང་རྒྱུའི་བོད་་་་་་
རིགས་ས་ཁུལ་ནས་ཁྲུང་ཆིང་དུ་བསྐྱོད་དེ་གཙོ་འཛིན་ལིའུ་པོ་ཁྲེན་དང༌། ཏེང་
ཞའོ་ཕིང་། ཧོ་ལུང་བཅས་ངོ་མཇལ་གྱིས་ང་ཚོས་ལོ་རབས་བཞི་བཅུའི་དུས་་་་་
འགོ་ནས་བཟུང་བོད་དང་དེ་མིན་བོད་རིགས་ས་ཁུལ་དུ་གསར་བརྗེའི་བྱ་བ་སྤེལ་
• 115.

ལུགས་དང་བོད་ཀྱི་ཕྱོགས་གང་ཅིའི་གནས་ཚུལ་སྐོར་སོགས་སྙན་སེང་ཞུས་པ་་་་
དང༌་། སྙན་སེང་ཞུས་རྗེས་ངས་བློ་མཐུན་ཞའོ་ཕིང་གི་མཛུབ་སྟོན་ལྟར་བོད་ཞི་
བས་བཅིངས་འགྲོལ་གཏོང་རྒྱུའི་སྐོར་གྱི་འབྲེལ་ཡོད་གྲོས་འགོ་ཁ་ཤས་བཏོན་པ་
ཡིན། ང་རང་ལྷོ་ནུབ་དམག་སྲིད་ཨུ་ཡོན་ལྷན་ཁང་གི་ཨུ་ཡོན་དང་ཀྲུང་གུང་་་་
བོད་ལས་དོན་ཨུ་ཡོན་ལྷན་ཁང་གི་ཨུ་ཡོན་ལ་བསྐོ་བཞག་གནང་བྱུང༌། ལྷོ་ནུབ
ཅུས་སུ་བློ་མཐུན་ཞའོ་ཕིང་གིས་ཅུན་ཀྲང་ཀྲང་གོ་ཧྭ་ལ་ང་རང་མཚམས་སྦྱོར་་་་་
གནང་རྗེས་བློ་མཐུན་གོ་ཧྭ་ངེད་གཉིས་མཉམ་དུ་གནམ་གྲུར་བསྡད་དེ་དམག་སྡེ་
ཅུན་བཅོ་བརྒྱད་པའི་སྤྱི་ཁྱབ་བཀོད་འདོམས་པུའུ་གནས་ཡུལ་ཤིན་ཅིན་རྫོང་དུ་
བསྐྱོད་པ་ཡིན། ངས་ལྷོ་ནུབ་བོད་སྐྱོད་དཔུང་སྡེའི་ཏང་ཨུད་ཀྱི་ཧྲུའུ་ཅི་གཞོན་་
པའི་འགན་འཁྱེར་བར་བརྟེན་དེ་སྔོན་ངས་ངོ་སྦྱོར་བྱས་པའི་འབའ་ཐང་ཁུལ་གྱི་
ས་འོག་གུང་ཁྲན་ཏང་གི་བོད་རིགས་ལས་བྱེད་པ་ཕོན་ཆེན་དེ་དག་དེ་ནས་་་
.....
བཟུང་ང་དང་མཉམ་དུ་བོད་ལ་དཔུང་འཇུག་བྱེད་པའི་ལས་དོན་ནང་ཞུགས་པ་
རེད། དེས་ན་ང་བསྐྱར་དུ་ཁྲུང་ཆིང་ལ་སླེབས་སྐབས་བྱམས་བརྩེའི་ཚོར་སྣང་དེ་
བས་ཆེན་པོ་ཡོང་གི་འདུག ངས་ལྷོ་ནུབ་ཅུས་ཀྱི་འགོ་ཁྲིད་བློ་མཐུན་ལ་དེང་་་་་
སང་གི་ཆབ་མདོའི་གཡུལ་སའི་གནས་བབ་དང་བོད་དོན་ཞི་གྲོས་འཐུས་མིའི་་་་
གནས་ཚུལ་སྙན་སེང་ཞུས་རྗེས་འགོ་ཁྲིད་བློ་མཐུན་ཚོས་འཐུས་མི་ཚོགས་པ་
.......
ཕེབས་འབྱོར་ཟིན་པར་སྤྲོ་སེམས་འཁོལ་བའི་དགའ་བསུ་ཞུས་གནང་བ་དང
.....
སྦྲགས་བློ་མཐུན་ཞའོ་ཕིང་གིས་འཐུས་མི་རྣམ་པར་ཐུགས་སྣང་གཤིན་པོའི་སྒོ་་་
ནས་མཇལ་འཕྲད་དང་དུས་ཡུན་རིང་པོའི་བཀའ་མོལ་གནང་སྟབས་ཁོང་ཚོའི་་
དོགས་འཆར་མང་པོ་སེལ་ཐུབ་པའི་ཁར་བོད་ཞི་བས་བཅིངས་འགྲོལ་གཏོང་་་་་
ཕྱོགས་སྐོར་གྱི་ཀྲུང་དབྱང་གི་བྱེད་ཕྱོགས་སྲིད་ཇུས་སྔར་བས་ཤེས་རྟོགས་ཐུབ་པ་
བྱུང་བ་རེད།
• 116.

ང་ཚོ་ཁྲུང་ཆིང་དུ་འབྱོར་སྐབས་དཔྱིད་ཟླ་བཞི་པའི་ནང་ཡིན་གཤིས་མི་་་་་
ཚང་མ་དབྱར་ཆས་གྱོན་འདུག་ཀྱང་བློ་མཐུན་ལུའུ་ཡུས་ཧུང་ང་གཉིས་ཀྱིས་གྱོན་
པའི་དམག་ཆས་ནི་སྔར་བཞིན་ཆབ་མདོའི་གཡུལ་སར་གྱོན་པའི་མཐུག་ཅིང་་་་་
བཙོག་པའི་ཚ་རུའི་དམག་ཆས་དེ་ཡིན་པས་ལྷོ་ནུབ་དམག་ཁུལ་གྱི་སི་ལིང་ཡོན་་
གཞོན་པ་ལི་ཏ་ཡིས་གཟིགས་རྗེས་དེ་འཕྲལ་ངེད་གཉིས་ལ་འགོ་སྣམ་གྱི་དམག་་་
ཆས་ས་མདོག་གསར་རྐྱང་ཞིག་བརྗེ་རུ་བཅུག་གནང་བྱུང་།
ཟླ་ ༡ ཚེས་ 20 ཉིན་ཆེད་གཏོང་གནམ་གྲུར་བསྡད་དེ་རྒྱལ་ཡོངས་མི་རིགས་
ཁག་གི་མི་དམངས་ཚོས་བསམ་པ་ཕྱོགས་སའི་རྒྱལ་ས་པེ་ཅིན་དུ་བསྐྱོད་ཅིང་།
སྐབས་དེར་ང་ཚོ་ངོ་འཁོར་སོ་སོའི་བསམ་ཚུལ་གཅིག་པ་མིན་པ་སྟེ་བོད་དོན་ཞི་
གྲོས་འཐུས་མི་ཚོས་ཞི་གྲོས་བྱེད་རིང་འཕྲད་སྲིད་པའི་གནད་དོན་དང་དེ་བཞིན
ཞི་གྲོས་བྱས་པའི་མཇུག་འབྲས་ལ་བརྣོ་བསམ་གཏོང་བ་དང་། ང་དང་བློ་་་་་་
མཐུན་ལུའུ་ཡུས་ཧུང་གཉིས་ནི་སྔར་ན་མེད་པའི་སེམས་འགུལ་དང་དགའ་སྤྲོ་་་་
དཔག་མེད་སྐྱེས་ཀྱི་འདུག གང་ལགས་ཤེ་ན། ཡུན་རིང་མཇལ་འདོད་བྱེད་་་་
པའི་མའོ་ཀྲུའུ་ཞི་དང་སྤྱི་ཁྱབ་སི་ལིང་ཡོན་ཀྲུའུ་ཏེ་རྣམ་གཉིས་མགྱོགས་མྱུར་་་་་་
མཇལ་གྲབས་ཡོད་བསམ་པ་དང་ཞི་གྲོས་ལ་གྲུབ་འབྲས་ཕུན་སུམ་ཚོགས་པོ་་་་་་་
འཐོབ་རྒྱུའི་ཡིད་ཆེས་བརྟན་པོ་ཡོད་པས་རེད། ང་ཚོ་གནམ་གྲུར་བསྡད་དེ་ལམ་
ཕྱེད་ཙམ་ལ་སླེབས་སྐབས་པེ་ཅིན་ནས་གློག་འཕྲིན་ཞིག་འབྱོར་བྱུང་བ་དེའི་ནང་
ཀྲུང་དབྱང་གིས་པེ་ཅིན་མེ་འཁོར་བབས་ཚུགས་སུ་བོད་དོན་ཞི་གྲོས་འཐུས་མི་་་
ཚོགས་པར་དགའ་བསུ་ཞུ་བའི་མཛད་སྒོ་གཟབ་རྒྱས་ཤིག་སྤེལ་རྩིས་ཡོད་པས་་་་
ཁྱེད་ཚོ་ཡུད་ཙམ་ཞི་ཨན་དུ་བབས་ནས་མེ་འཁོར་དུ་བསྡད་དེ་པེ་ཅིན་དུ་ཡོང་་་་
དགོས་ཞེས་འཁོད་འདུག
ཞི་ཨན་གནམ་གྲུ་ཐང་དུ་ནུབ་བྱང་མི་རིགས་དོན་གཅོད་ཨུ་ཡོན་ལྷན་ཁང་
• 117.

གི་ཀྲུའུ་རེན་དབང་ཧྥུང་སོགས་ང་ཚོ་བསུ་བར་ཕེབས་བྱུང་ཞིང་དེ་ཉིན་དགོང་་་
མོར་དགའ་བསུ་ཞུ་བའི་གསོལ་སྟོན་བཤམས་པ་དང་མགྲོན་རོགས་ཕེབས་མཁན་
གྲས་སུ་ད་དུང་བོད་རིགས་ཀྱི་མི་སྣ་གྲགས་ཅན་དགེ་བཤེས་ཤེས་རབ་རྒྱ་མཚོའང་
ཕེབས་ཡོད། ཕྱི་ཉིན་ང་ཚོས་ཆེད་གཏོང་མེ་འཁོར་ལ་བསྡད་དེ་ཞི་ཨན་ནས་་་་་
རྡོག་ཐོན་བྱས་པ་ཡིན།
ཟླ་ ༔ ཚེས་ 22 ཉིན་པེ་ཅིན་གྱི་མེ་འཁོར་བབས་ཚུགས་སུ་ཙུང་ལི་ཀྲོའུ་ཨེན་
ལའེ་དང་། ཙུང་ལི་གཞོན་པ་ཀུའོ་མོ་རུའོ། དྲུང་ཡིག་ཆེན་མོ་བ་ལིན་པོ་ཆུས།
འཐབ་ཕྱོགས་གཅིག་གྱུར་པུའུ་ཡི་པུའུ་ཀྲང་ལི་ཝུའེ་ཧན་སོགས་ཀྲུང་དབྱང་འགོ་
ཁྲིད་དང་། ལས་རིགས་ཁག་གི་མི་སྣ། དེ་བཞིན་པེ་ཅིན་དུ་ཡོད་པའི་བོད་་་་་་
རིགས་སྤུན་ཟླ་དང་སྤུན་ཟླའི་མི་རིགས་ཁག་གཞན་དག་གི་འཐུས་མི་བརྒྱ་ཕྲག་ཁ་
ཤས་ཀྱི་སྤྲོ་སེམས་འཁོལ་བའི་དགའ་བསུ་ཐོབ་བྱུང་། བོད་ཀྱི་འཐུས་མི་ཚོས་་་་་
ཙུང་ལིར་མཇལ་དར་ཕུལ་ཞིང་མི་དམངས་སྤྱི་མཐུན་རྒྱལ་ཁབ་ཀྱི་རྒྱལ་སར་
.......
སླེབས་ནས་གཟབ་ཅིང་རྒྱས་པའི་དགའ་བསུ་འདི་ལྟར་ཐོབ་པས་ཁོང་ཚོར་་་་་་་་
སེམས་འགུལ་ཚད་མེད་ཐེབས་པ་དང་མི་རིགས་ཁག་གི་མི་དམངས་ཚོའི་སྤུན་ཟླ་
ལྟ་བུའི་མཛའ་མཐུན་གྱི་མྱོང་ཚོར་ཟབ་མོ་བྱུང་བ་རེད།
ང་ཚོ་པེ་ཅིན་མགྲོན་ཁང་དུ་བསྡད་ཅིང་། སྐབས་དེར་མགྲོན་ཁང་དེ་ནི་པེ་
ཅིན་གྱི་མགྲོན་ཁང་ལེགས་ཤོས་ཡིན་ལ། འཚོ་བའི་ཐད་ཀྱང་གཟིགས་སྐྱོང་མ་་་
ཁྱབ་པ་མེད་པ་བཀོད་སྒྲིག་གནང་འདུག་པས་སྐྱིད་པོ་ཞེ་དྲགས་བྱུང་།
ཟླ་ ༣ ཚེས་ 26 ཉིན་རྒྱ་གར་དང་ཤང་ཀང་བརྒྱུད་ཕེབས་མཁན་བོད་དོན་ཞི་
གྲོས་འཐུས་མི་གཞན་རྣམ་གཉིས་ཀྱང་རྒྱ་གར་དུ་བཅའ་སྡོད་རང་རྒྱལ་གྱི་གཞུང་
ཚབ་ཆེན་མོའི་ལས་ཤག་གི་དཔོན་རིགས་ཚན་ཙན་ཧྲེང་ཅན་གྱི་ཕེབས་རོགས་་་་
འོག་པེ་ཅིན་དུ་ཕེབས་འབྱོར་གྱིས་ང་ཚོ་མཉམ་དུ་པེ་ཅིན་མགྲོན་ཁང་ལ་བཞུགས་
• 118.

ཤིང་། ཁོང་ཚོ་ནི་དམག་སྤྱི་ཁེ་སྨད་བསོད་ནམས་དབང་འདུས་དང་། དྲུང་་་
ཡིག་ཆེན་མོ་བ་ཐུབ་བསྟན་བསྟན་དར།
རྒྱ་སྐད་ཀྱི་ལོ་ཙཱ་བ་ཡབ་གཞིས་ཕུན་་་་
ཚོགས་བཀྲ་ཤིས། དབྱིན་སྐད་ཀྱི་ལོ་ཙཱ་བ་ས་འདུ་རིན་ཆེན་བཅས་རེད།
ཟླ་ ༔ ཚེས་ 28 ཉིན་ཀྲོའུ་ཙུང་ལིས་གསོལ་སྟོན་བཤམས་ནས་བོད་ཀྱི་ཞི་གྲོས་
འཐུས་མི་ཚོགས་པའི་ཁོངས་མི་ཡོངས་ལ་སྣེ་ལེན་གནང་བ་དང་གསོལ་སྟོན་ལ་་་
གཞུག་མཁན་གྲས་སུ་ཀྲུང་དབྱང་མི་དམངས་སྲིད་གཞུང་གི་ཀྲུའུ་ཞི་གཞོན་པ་ལི་
ཅེ་ཧྲེང་དང་། སྲིད་དོན་ཁང་གི་ཙུང་ལི་གཞོན་པ་ཀའོ་མོ་རུའོ་དང་ཧོང་ཡན་ཕེ།
དེ་བཞིན་ཀྲུང་དབྱང་འབྲེལ་ཡོད་སྡེ་ཚན་གྱི་འགན་འཁུར་བ་བཅས་ཡོད་ཅིང་།
གསོལ་སྟོན་ཐོག་ཐུགས་སྣང་གཤིན་པོའི་མཛའ་གྲོགས་ཀྱི་རྣམ་པས་ཁེངས་པ་་་་་
དང་བོད་ཀྱི་འཐུས་